CELEX: 51994PC0451
Language: el
Date: 1994-10-26
Title: Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 805/68, για την κοινή οργάνωση της αγοράς στον τομέα του βοείου κρέατος όσον αφορά την πριμοδότηση λόγω σφαγής εκτός εποχής

Avis juridique important

|

51994PC0451

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 805/68, για την κοινή οργάνωση της αγοράς στον τομέα του βοείου κρέατος όσον αφορά την πριμοδότηση λόγω σφαγής εκτός εποχής  /* COM/94/451 Τελικό - CNS 94/0243 */  

Επίσημη Εφημερίδα αριθ. C 321 της 18/11/1994 σ. 0010

Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 805/68 όσον αφορά την κοινή οργάνωση της αγοράς στον τομέα του βοείου κρέατος για την πριμοδότηση λόγω σφαγής εκτός εποχής (94/C 321/04) COM(94) 451 τελικό - 94/0243 (CNS)(Υποβλήθηκε από την Επιτροπή στις 28 Οκτωβρίου 1994)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,την πρόταση της Επιτροπής,την γνώμη του Ευρωπαϊκού Κοινοβουλίου,Εκτιμώντας:ότι το άρθρο 4γ του κανονισμού (ΕΟΚ) αριθ. 805/68 για την κοινή οργάνωση της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1884/94 (2), προβλέπει τη χορήγηση πριμοδοτήσεως για τη σφαγή εκτός εποχής, προκειμένου να ενθαρρυνθεί η σφαγή των ευνουχισμένων αρσενικών βοοειδών εκτός της ετήσιας περιόδου καταστροφής της χορτονομής 7ότι η απότομη διακοπή της χορήγησης της πριμοδότησης αυτής, στο τέλος Απριλίου, μπορεί να προκαλέσει σοβαρές διαταραχές στην αγορά των ενδιαφερομένων κρατών μελών 7 ότι θα πρέπει, συνεπώς, να κλιμακωθεί ο τρόπος χορήγησης της πριμοδότησης προκειμένου να αποφευχθούν οι προαναφερθείσες αρνητικές συνέπειες 7 ότι είναι, επομένως, σκόπιμο να προβλεφθεί η επέκταση της περιόδου εφαρμογής σε συνδυασμό με μια προοδευτική μείωση του ποσού της πριμοδότησης,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Στο άρθρο 4γ του κανονισμού (ΕΟΚ) αριθ. 805/68, η παράγραφος 2 αντικαθίσταται από το ακόλουθο κείμενο:«2. Το ποσόν της πριμοδότησης αυτής ανά ευνουχισμένο αρσενικό βοοειδές για το οποίο έχει ήδη χορηγηθεί η ειδική πριμοδότηση ορίζεται σε:- 60 Ecu ανά ζώο που σφάζεται στη διάρκεια της περιόδου από την 1η έως τη 15η εβδομάδα του επόμενου χρόνου,- 45 Ecu ανά ζώο που σφάζεται στη διάρκεια της περιόδου από τη 16η έως τη 17η εβδομάδα του επόμενου χρόνου,- 30 Ecu ανά ζώο που σφάζεται στη διάρκεια της περιόδου από τη 18η έως την 21η εβδομάδα του επόμενου χρόνου και- 15 Ecu ανά ζώο που σφάζεται στη διάρκεια της περιόδου από την 22η έως την 23η εβδομάδα του επόμενου χρόνου.»Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 1995.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.(1) ΕΕ αριθ. L 148 της 28. 6. 1968, σ. 24.(2) ΕΕ αριθ. L 197 της 30. 7. 1994, σ. 27.